section_heading: Pozadina
paragraph_text: Kakashi ima tekuće, iako malo jednostrano, suparništvo s Might Guyem; Guy stalno govori kako mu je Kakashi suparnik te ga izaziva po prilici, no Kakashi se jednostavno ponaša ravnodušno prema tome, pri čemu beskrajno dosađuje Guya. Kakashijev je dosadašnji rezultat 49 pobjeda i 50 poraza, iako su zadaci obično tako napravljeni da idu u Guyevu korist. Bez obzira na to, Guy je ponosan na svoj rezultat. Guy služi kao potpuna suprotnost Kakashijevoj osobnosti, pojavi i tehnici. Za razliku od Kakashija, Guy je morao teško raditi da bi uspio kao ninja te uglavnom koristi svoj taijutsu. Kakashi, s druge strane, koristi uglavnom ninjutsu i ostale tehnike koje kopira svojim Sharinganom.